РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 14

от заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет,
проведено на 16 декември 2025 г.

Днес, 16 декември 2025 г. от 11:30 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ - отсъства 
	
От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „Съдебна статистика“ /СС/, дирекция „Съдебна карта, натовареност и съдебна статистика“ /СКНСС/, Камелия Виденова –  началник отдел „Съдебна карта и натовареност“ /СКН/, дирекция „СКНСС“, Бетина Димитрова – ст. експерт – юрисконсулт, в отдел „СКН“, дирекция „СКНСС“ и Цвета Котева – мл. експерт – юрисконсулт в отдел „СКН“, дирекция „СКНСС“.

Заседанието протече при следния дневен ред:

1.	Предложение за допълнение на Правилата за разпределение на делата по реда на чл. 9, ал. 3 от Закона за съдебната власт (приети с реш. по т. 29, пр. № 46/10.12.2024 г. на СК на ВСС).
(Отложена с решение по протокол № 13/12.11.2025 г., т. 2 на КСКНСС към СК на ВСС)

2.	Предложения от членовете на постоянните работни групи по граждански, търговски и фирмени дела, и наказателни дела, сформирани към КСКНСС към СК на ВСС във връзка с решение по протокол № 13/12.11.2025 г., т. 3 на комисията. 

3.	Проект за изменение и допълнение на Правилник за администрацията в съдилищата (изм. и доп., бр. 53 от 01.07.2025 г.) във връзка с решение по протокол № 13/12.11.2025 г., т. 6 на комисията.

4.	Анализ на натовареността на съдилищата през 2024 година.
(Приет с решение по протокол № 12/09.10.2025 г., т. 2 на КСКНСС към СК на ВСС и отложена с решение по протокол № 13/12.11.2025 г., т. 4 на КСКНСС към СК на ВСС)
5. Писмо от председателя на Районен съд – Враца с искане за включване на допълнителни шифри в номенклатурата на статистически кодове по наказателни дела.
(Отложена с решение по протокол № 13/12.11.2025 г., т. 7 на КСКНСС към СК на ВСС) 

6. Доклад от Аделина Кандова – началник на отдел „Международна дейност“ в дирекция МДВОП относно Въпросник за независимост на съдебната власт за 2025 г., разработен от Европейската мрежа на съдебните съвети (ЕМСС) съвместно с Генерална дирекция „Правосъдие и потребители“ на Европейската комисия.
(Доклад с вх. № ВСС-17632/11.12.2025 г.)

7. Доклад от Димитър Ненов – директор на дирекция „Правна“ в АВСС относно организация на планирането на потребностите от възлагане на ОП от ВСС през 2026 година.
(Отложена с решение по протокол № 13/12.11.2025 г., т. 11 на КСКНСС към СК на ВСС)

8. Допълнителен доклад от Александър Николов – директор на дирекция „ЧРАТОКИ“ и председател на работна група, определена със Заповед № ВСС-12803/25.08.2025 г. относно възможности за работа от разстояние на служители от администрацията на ВСС. /за сведение/
(Доклад с вх. № ВСС-11769/04.12.2025 г.)

9. Решение по т. 8 по протокол № 34/10.12.2025 г. на комисия „Управление на собствеността“ към Пленума на Висшия съдебен съвет. /за сведение/

	По дневния ред:

1.	ОТНОСНО точка 1 от дневния ред: Предложение за допълнение на Правилата за разпределение на делата по реда на чл. 9, ал. 3 от Закона за съдебната власт (приети с реш. по т. 29, пр. № 46/10.12.2024 г. на СК на ВСС). 

МОТИВИ: В изпълнение на законовото задължение, уредено в чл. 30, ал. 5, т. 20 от Закона за съдебната власт (нова - ДВ, бр. 11 от 2023 г., в сила от 01.07.2025 г.) със свое решение по протокол № 46/10.12.2024 г., т. 29, съдийската колегия на ВСС прие Правила за разпределение на делата по реда на чл. 9, ал. 3 от ЗСВ (Правилата), като бе предвидено същите да влязат в сила от 01.07.2025 година.
Правилата имат за цел да регламентират условията и реда за разпределение на заповедните дела по начин, който да обезпечи равномерното натоварване на районните съдилища. Натовареността се измерва чрез отчитане на коефициентите за тежест на всички постъпили дела в районните съдилища, определени при условията на чл. 13 от Правилата за оценка на натовареността на съдиите (ПОНС). Алгоритъмът определя средната обща натовареност на районните съдилища на база на средноаритметичната стойност от сбора на коефициентите за тежест на всички постъпили дела за предходния месец във всеки районен съд, като се изключват единствено заповедните дела, които се разпределят централизирано. Изравняването на общата натовареност на съдилищата се постига чрез определяне на съответен брой заповедни дела, които всеки районен съд ще получи, за да достигне до средната обща натовареност. В алгоритъма се отчитат и реално заетите съдийски длъжности във всеки районен съд с цел обезпечаване на справедливото равномерно разпределение на натовареността.
На заседание на комисия „Съдебна карта, натовареност и съдебна статистика“ към СК на ВСС, проведено на 12.11.2025 г., бе обсъдено предложение за допълнение на Правилата за разпределение на делата по реда на чл. 9, ал. 3 ЗСВ. Проектът за изменение и допълнение на Правилата предвиждаше промяна в чл. 9, т. 1, а именно: от изчисленията да се изключат и делата, прекратени в едномесечен срок от образуването им. 
С решение по т. 2 по протокол № 13 от същото заседание бе прието проектът за изменение и допълнение на Правилата да бъде изпратен на административните ръководители на окръжните и районните съдилища, за изразяване на становища в едноседмичен срок. В указания срок постъпиха общо 51 (петдесет и едно) становища – 8 (осем) от административни ръководители на окръжни съдилища и 43 (четиридесет и три) от административни ръководители на районни съдилища. В част от постъпилите становищата се очертава необходимостта от съобразяване на конкретното основание за прекратяване на делото с цел по-точно отчитане на действително извършената работа от съдията.
С оглед различните основания, на които едно дело може да бъде прекратено, от изчисленията следва да се изключат не всички прекратени дела, тъй като това би довело до необективна статистическа отчетност на съответния районен съд, а само тези от тях, които не се отличават с множество на процесуалните действия и сложност на правната оценка, предхождащи постановяването на акт за прекратяване на съдебното производство. 
Във връзка с горното и с цел постигане на максимално справедливо и равномерно разпределение на заповедните дела е налице необходимост от извършване на промяна в обхвата на средната базова натовареност на районните съдилища, като само за целите на заповедното производство от изчисленията се изключат и делата, прекратени на посочените по-долу основания:
1/ ВАРИАНТ 1 - неподведомственост (чл. 15, ал. 1 от ГПК), неподсъдност (чл. 118, ал. 2 от ГПК), неотстраняване на допуснати нередовности в исковата молба (чл. 129, ал. 3 от ГПК), оттегляне на иска (чл. 232 от ГПК) или отказ от иска (чл. 233 от ГПК).

2/ ВАРИАНТ 2 – неподведомственост (чл. 15, ал. 1 от ГПК), неподсъдност (чл. 118, ал. 2 от ГПК), невнасяне на дължима държавна такса (чл. 129, ал. 3, вр. чл. 128, т. 2 от ГПК), оттегляне на иска (чл. 232 от ГПК) или отказ от иска (чл. 233 от ГПК). 

След проведени обсъждания,
Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1.	Приема за сведение постъпилите становища от административни ръководители на окръжни и районни съдилища във връзка с предложение за допълнение на Правилата за разпределение на делата по реда на чл. 9, ал. 3 от Закона за съдебната власт.

2.	Възлага на експертните сътрудници – юристи към комисията да изготвят два варианта на проект за допълнение на Правилата за разпределение на делата по реда на чл. 9, ал. 3 от Закона за съдебната власт. 

3.	Изпраща двата варианта на проект за допълнение на Правилата за разпределение на делата по реда на чл. 9, ал. 3 ЗСВ на съдиите от състава на работната група, сформирана с решение по протокол № 6/10.10.2024 г., т. 17 на ПВСС за изразяване на становища и предоставяне на предложения за изменение и допълнение на Правилата.

4.	След получаване на становищата и предложенията по т. 3, същите да бъдат внесени в заседание на комисията, ведно с проектите за допълнение на Правилата за разпределение на делата по реда на чл. 9, ал. 3 ЗСВ.

ОТНОСНО точка 2 от дневния ред: Предложения от членовете на постоянните работни групи по граждански, търговски и фирмени дела, и наказателни дела, сформирани към КСКНСС към СК на ВСС във връзка с решение по протокол № 13/12.11.2025 г., т. 3 на комисията.

Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1. Сформира временна работна група със задача: преоценка на коефициентите за тежест на граждански, търговски и фирмени дела и прецизиране обхвата на групите за натовареност, за целите на разпределение на заповедните дела, в следния състав:
1.1.	Мария Терзийска – зам.-председател на Окръжен съд – Варна, ръководител на Търговско отделение;
1.2.	Ралица Райкова – съдия в Районен съд – Варна, командирована в Окръжен съд – Варна - Търговско отделение;
1.3.	Красен Вълев – съдия в Софийски районен съд - Гражданско отделение;
1.4.	Михаил Алексов – председател на Районен съд – Перник;
1.5.	Николай Голчев –  съдия в Районен съд – Пловдив, командирован  в Окръжен съд –  Пловдив - Търговско отделение.
2. Указва на постоянната работна група по наказателни дела, сформирана с решение по протокол № 7/27.05.2020 г., т. 7 на комисията да представи окончателен вариант на предложение за промяна на Приложение № 2.1 към Правилата за оценка на натовареността на съдиите, в срок до 31.01.2026 година. 

3. Насрочва среща в хибриден формат със сформираната временна работна група по т. 1 и постоянната работна група по наказателни дела на 23.01.2026 година от 10:00 часа. 

4. Възлага на експертните сътрудници към комисията да извършат необходимото за организирането на срещата.
5. Решението на комисията да се изпрати на участниците по т. 1 и т. 2, за сведение.

ОТНОСНО точка 3 от дневния ред: Проект за изменение и допълнение на Правилник за администрацията в съдилищата (изм. и доп., бр. 53 от 01.07.2025 г.) във връзка с решение по протокол № 13/12.11.2025 г., т. 6 на комисията. 
	
Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1. Отлага разглеждането на точката за следващото заседание на комисията. 

ОТНОСНО точка 4 от дневния ред: Анализ на натовареността на съдилищата през 2024 година.
(Приет с решение по протокол № 12/09.10.2025 г., т. 2 на КСКНСС към СК на ВСС)

МОТИВИ: В хода на обсъждането на изготвения Анализ на натовареността на съдилищата през 2024 г. бяха направени бележки и предложения, които налагат Анализът да бъде коригиран и допълнен в раздел VIII. „Сравнителен анализ на обобщени данни за действителната натовареност на съдиите в апелативните, окръжните, районните, военните и административните съдилища, отчетена по количествени показатели (брой постъпили дела, дела за разглеждане и свършени дела) и качествени показатели (коефициенти за тежест, отчитащи правната и фактическа сложност на делата, изразена в необходимото време за разглеждането им)“ и раздел X. „Реформа в заповедното производство и въвеждане на модул за централизирано разпределение и електронна обработка на заповедни дела, интегриран с ЕПЕП в Единната информационна система на съдилищата“.
Във връзка с горното,

Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1.	Възлага на експертните сътрудници към комисията да допълнят информацията в раздел VIII. „Сравнителен анализ на обобщени данни за действителната натовареност на съдиите в апелативните, окръжните, районните, военните и административните съдилища, отчетена по количествени показатели (брой постъпили дела, дела за разглеждане и свършени дела) и качествени показатели (коефициенти за тежест, отчитащи правната и фактическа сложност на делата, изразена в необходимото време за разглеждането им)“ и раздел X. „Реформа в заповедното производство и въвеждане на модул за централизирано разпределение и електронна обработка на заповедни дела, интегриран с ЕПЕП в Единната информационна система на съдилищата“, като в сравнителните анализи на натовареността на съдилищата следва да се направи разграничение по отделения с цел осигуряване на реално отчитане на фактическата и правна сложност на делата.

2.	След изпълнение на решението по т. 1, анализът да се изпрати на  членовете на комисията за съгласуване.

3.	 След съгласуване на анализа от членовете на комисията, същият да се публикува на интернет-страницата на Висшия съдебен съвет в раздел „Постоянни комисии/КСКНСС/Анализи и доклади“.
     	
ОТНОСНО точка 5 от дневния ред: Писмо от председателя на Районен съд – Враца с искане за включване на допълнителни шифри в номенклатурата на статистически кодове по наказателни дела.
(Отложена с решение по протокол № 13/12.11.2025 г., т. 7 на КСКНСС към СК на ВСС)

Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1.	Приема за сведение постъпилите становища от членовете на постоянната работна група по наказателни дела, сформирана с решение по протокол № 7/27.05.2020 г., т. 7 на комисията. 

2.	Одобрява изготвения от експертните сътрудници към комисията проект на отговор до председателя на Районен съд – Враца.

3.	Да се изпрати одобреният по т. 1 отговор на председателя на Районен съд – Враца.

ОТНОСНО точка 6 от дневния ред: Доклад от Аделина Кандова – началник на отдел „Международна дейност“ в дирекция МДВОП относно Въпросник за независимост на съдебната власт за 2025 г., разработен от Европейската мрежа на съдебните съвети (ЕМСС) съвместно с Генерална дирекция ‚Правосъдие и потребители“ на Европейската комисия.
(Доклад с вх. № ВСС-17632/11.12.2025 г.)

Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1.	По отношение на въпроси 7.1, 7.1.1, 7.1.2, 7.1.3, 7.1.4, 7.3 и 7.3.1 от Въпросник за независимост на съдебната власт за 2025 г. не се налага промяна на отговорите, предоставени през предходните години.  

2.	Да се допълни, с цел прецизност съдържанието на отговора на въпрос 7.1.1, т. 3 от Въпросника.

3.	Да се изпрати решението на комисията на дирекция „Международна дейност, връзки с обществеността и протокол“, АВСС.
	
ОТНОСНО точка 7 от дневния ред: Доклад от Димитър Ненов – директор на дирекция „Правна“ в АВСС относно организация на планирането на потребностите от възлагане на ОП от ВСС през 2026 година.
(Отложена с решение по протокол № 13/12.11.2025 г., т. 11 на КСКНСС към СК на ВСС)

Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1.		Приема за сведение доклада от директора на дирекция „Правна“ в администрацията на Висшия съдебен съвет.

2.	Изпраща изготвената от експертните сътрудници към комисията заявка за потребностите от възлагане на ОП за 2026 г. на отдел „Обществени поръчки“, дирекция‚ „Правна“, по компетентност. 

3.	Възлага на експертните сътрудници към комисията да изготвят обоснован доклад до дирекция „Бюджет и финанси“, АВСС относно иницииране извършването на разход за закупуване на лиценз за софтуерен продукт - SPSS (Statistical Package for the Social Sciences).

ОТНОСНО точка 8 от дневния ред: Допълнителен доклад от Александър Николов – директор на дирекция „ЧРАТОКИ“ и председател на работна група, определена със Заповед № ВСС-12803/25.08.2025 г. относно възможности за работа от разстояние на служители от администрацията на ВСС. /за сведение/
(Доклад с вх. № ВСС-11769/04.12.2025 г.)

Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1.	Приема за сведение доклада на директора на дирекция „Човешки ресурси, административно и техническо обслужване и класифицирана информация“ в администрацията на Висшия съдебен съвет. 

ОТНОСНО точка 9 от дневния ред: Решение по т. 8 по протокол 
№ 34/10.12.2025 г. на комисия „Управление на собствеността“ към Пленума на Висшия съдебен съвет. /за сведение/

Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1. Приема за сведение решението по т. 8 по протокол 
№ 34/10.12.2025 г. на комисия „Управление на собствеността“ към Пленума на Висшия съдебен съвет.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: /п/

			ДАНИЕЛА МАРЧЕВА